钦定古今图书集成/理学汇编/文学典/第129卷 > 《采石矶吊太白》王叔承
## 钦定古今图书集成/理学汇编/文学典/第129卷 > 《采石矶吊太白》王叔承

“插江采石三千尺，何处苍苔酣李白。”乘风夜上金陵
船，宫锦袍明浪花赤。天子将袍覆酒仙，沈香亭下百
花前。幸臣脱靴紫貂耻，贵妃捧砚青蛾怜。词成投笔
六宫羡，教坊回首新声传。一斗百篇犹未半，零落《风
骚》走江汉。夜郎逐客浔阳囚，一片青山魂烂熳。山头
问月呼苍旻，笑傲万古空无人。古人既往君亦去，杯
中旧月年年新。古今一明月，大化同精灵。人间传羽
蜕，天上县才名。椒浆酹君还自倾，钓矶采石如飞鲸。
安知太白不在此，江东忽见长庚星。